মোঃ জালাল উদ্দিন রুমি, শায়েস্তাাগঞ্জ থেকে ॥ হবিগঞ্জ ৩দিনব্যপী ৪র্থ জাতীয় উন্নয়ন মেলায় বিদ্যুৎ সংযোগের জন্য ৪ হাজার ১৮৪টি আবেদনের মধ্যে হবিগঞ্জ পল্লী বিদ্যুৎ সমিতি প্রায় ৪ হাজার নতুন সংযোগ প্রদান করেছে। যা ইতিহাস সৃষ্টির সামিল। কারণ আবেদন করে ওই দিনই সংযোগ প্রদান করা বিগত ১ বছরে পল্লী বিদ্যুৎ সমিতির হয়তো খুব কমই সুযোগ হয়েছে। প্রকাশ, গত ৪ থেকে ৬ অক্টোবর জেলা সদরসহ ৮টি উপজেলায় অনুষ্ঠিত হয়েছে জাতীয় উন্নয়ন মেলা। প্রতিটি মেলাই পল্লী বিদ্যুৎ সমিতির স্টল স্থাপন করে। প্রতিটি উপজেলায় হবিগঞ্জ পল্লী বিদ্যুৎ সমিতির স্থাপিত প্রতিটি স্টল ছিল অত্যন্ত দৃষ্টি নন্দিত, তথ্যবহুল ও আকর্ষনীয়। ব্যাপক জনসমাগমসহ হবিগঞ্জ পবিস কর্তৃক প্রদর্শিত ও পরিচালিত কার্যক্রম আগত দর্শনার্থীদের দ্বারা প্রশংসিত হয়। বিশেষ করে গ্রাহকগণ ...